ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2116/00

υποβολή: Eija-Riitta Korhola (PPE-DE) προς την Επιτροπή

(30 Ιουνίου 2000)

Θέμα: Ο εξοπλισμός ασφαλείας των μοτοσικλετιστών

Η μοτοσικλέτα είναι μέσο μεταφοράς που δεν προσφέρει προστασία σε περίπτωση ατυχήματος. Εκτός των κρανών χρησιμοποιούνται και άλλα εξαρτήματα ασφαλείας.

Ποιες διατάξεις ισχύουν στα κράτη μέλη σχετικά με τη χρήση κρανών για μοτοσικλετιστές και άλλων εξαρτημάτων ασφαλείας; Διαθέτει η Επιτροπή στοιχεία βασισμένα σε έρευνες σχετικά με την αποτελεσματικότητα της χρήσης εξαρτημάτων ασφαλείας (εκτός των κρανών) σε περίπτωση ατυχήματος; Θεωρεί η Επιτροπή αναγκαία την εναρμόνιση των διατάξεων που αφορούν τα εξαρτήματα ασφαλείας και τη χρήση τους στην ΕΕ;

Απάντηση της κας de Palacio εξ ονόματος της Επιτροπής

(8 Σεπτεμβρίου 2000)

Στην ανακοίνωσή της της 17ης Μαρτίου 2000 με τίτλο Προτεραιότητες στην οδική ασφάλεια στην ΕΕ Έκθεση προόδου και ιεράρχηση δράσεων(1), η Επιτροπή εκτιμά ότι η προστασία των επιβαινόντων σε οχήματα σε περίπτωση σύγκρουσης αποτελεί μία από τις απόλυτες προτεραιότητες σε κοινοτικό επίπεδο. Αυτό αφορά, μεταξύ άλλων, τηνποχρέωση χρήσης του κράνους από τους επιβαίνοντες μοτοσυκλετών.

Στο ψήφισμά του της 26ης Ιουνίου 2000, το Συμβούλιο εκτιμά ότι είναι απαραίτητο να πραγματοποιηθούν βήματα προόδου προς την κατεύθυνση της έκδοσης οδηγίας για τη χρήση του κράνους από τους χρήστες μοτοσυκλετών και μοτοποδηλάτων.

Σύμφωνα με τα στοιχεία που διαθέτει η Επιτροπή, η χρήση του κράνους είναιποχρεωτική για τους χρήστες μοτοσυκλετών σε όλα τα κράτη μέλη. Για τους κινητήρες μικρού κυβισμού, η Επιτροπή θα προβεί, τον προσεχή μήνα, σε σκιαγράφηση της κανονιστικής κατάστασης και τωνπό εκπόνησιν μελετών στα κράτη μέλη όσον αφορά την τήρηση και την αποτελεσματικότητα των νομοθετικών διατάξεων για την χρήση του κράνους και των άλλων εξοπλισμών προστασίας. Μετά δε τον πρώτο αυτό απολογισμό, θα εκτιμήσει την σκοπιμότητα της ενδεχόμενης λήψης μέτρων εναρμόνισης.

(1) COM(2000)125 τελικό.
ΓΡΑΠΤΗ ΕΡΩΤΗΣΗ E-1452/00

υποβολή: Wolfgang Ilgenfritz (NI) προς την Επιτροπή

(10 Μαΐου 2000)

Θέμα: Στρεβλώσεις του ανταγωνισμού στην αυστριακή αγορά κτηνοτροφικών προϊόντων

Από της εντάξεως της Αυστρίας στην ΕΕ χρησιμοποιούνται εθνικές ενισχύσεις για τη στήριξη των λεγομένων ομάδων παραγωγών και των ενώσεών τους στην αυστριακή αγορά κτηνοτροφικών προϊόντων.

Το ιδιωτικό εμπόριο κτηνοτροφικών προϊόντων αποκλείεται από τις εν λόγω ενισχύσεις, γεγονός που συνεπάγεται ότι ένας γεωργός που παράγει γεωργικά προϊόντα δεν λαμβάνει ενίσχυση, εφόσον δεν συμμετέχει σε μια ομάδα παραγωγών.

Στις εν λόγω ομάδες παραγωγών τα προϊόντα αγοράζονται σε τιμές χονδρικής και προσφέρονται προς πώληση κάτω από τηνπολογισθείσα τιμή χονδρικής. Την προκύπτουσα ζημία αντισταθμίζουν οι προαναφερθείσες ενισχύσεις.

Με την εν λόγω παραβίαση βασικών συναλλακτικών αρχών από τις ομάδες παραγωγών καθίσταται αδύνατο για την ιδιωτική αγορά κτηνοτροφικών προϊόντων να διαθέσει τα προϊόντα της σε μια δίκαιη και ανταγωνιστική αγορά.

Ενόψει της καταστάσεως αυτής και της γνώμης της Ομοσπονδιακής Επιτροπής για το Ιδιωτικό Εμπόριο Κτηνοτροφικών Προϊόντων (η οποία έχει διαβιβασθεί στην ΓΔ Δ) ερωτάται η Επιτροπή:

1. Ποια μέτρα σκοπεύει να λάβει η Επιτροπή για να καταπολεμήσει τις εν λόγω στρεβλώσεις του ανταγωνισμού;

2. Σε περίπτωση που η Επιτροπή θεωρεί ότι δεν λαμβάνει χώρα παραβίαση του ελεύθερου ανταγωνισμού, με ποιό τρόπο αιτιολογεί την άποψή της;

Απάντηση του κ. Fischler εξ ονόματος της Επιτροπής

(15 Ιουνίου 2000)

Οι κρατικές ενισχύσεις οι οποίες αποσκοπούν στην κάλυψη των λειτουργικών δαπανών δεν είναι κανονικά συμβιβάσιμες με τα άρθρα 87 και 88 (πρώην άρθρα 92 και 93) της συνθήκης ΕΚ.

Ωστόσο, η Επιτροπή χορηγεί κανονικά μία ενίσχυση για την έναρξη των εργασιών με την οποία στοχεύει στην ενθάρρυνση της σύστασης ομίλων παραγωγών εφόσον πληρούνται ορισμένοι όροι(1). Οι επιλέξιμες δαπάνες γιάυτή την οικονομική στήριξη είναι οι διοικητικές δαπάνες έναρξης των εργασιών του ομίλου ή της ένωσης.

Η Επιτροπή αποδίδει μεγάλη σημασία στην εξέταση των ισχυρισμών σύμφωνα με τους οποίους κατεβλήθησαν κρατικές ενισχύσεις (παράνομες). Για να μπορέσει να ενεργήσει προς αυτή την κατεύθυνση, θα έπρεπε, ωστόσο, να διαθέτει περισσότερες πληροφορίες όσον αφορά τον χαρακτήρα των χορηγηθεισών ενισχύσεων καθώς και για τα αντίστοιχα Lnder.

(1) Σημείο 10 των κατευθυντηρίων γραμμών της Κοινότητας που αφορά τις κρατικές ενισχύσεις στον γεωργικό τομέα (ΕΕ C 28 της 1.2.2000).
ΓΡΑΠΤΗ ΕΡΩΤΗΣΗ E-2790/00

υποβολή: Phillip Whitehead (PSE) προς την Επιτροπή

(1 Σεπτεμβρίου 2000)

Θέμα: Συγκριτικά συστήματα παροχής αδειών για την κυκλοφορία φαρμάκων

Στο ΗΒ, η Επιτροπή Ελέγχου Φαρμάκων χορηγεί άδεια για την κυκλοφορία ενός νέου φαρμάκου αφού αποφασίσει ότι η χρήση του είναι ασφαλής, χωρίς όμως να λαμβάνειπόψη της την τιμή που χρεώνει ο παρασκευαστής για το εν λόγω φάρμακο. Χρησιμοποιούν τα άλλα κράτη μέλη παρόμοια συστήματα ή, επιπροσθέτως προς τη χορήγηση αδειών, ορίζουν όριο τιμών για τους παρασκευαστές; Εάν συμβαίνει το τελευταίο, θα μπορούσε αυτό να είναι το κύριο αίτιο των σημαντικών διαφορών πουφίστανται στο ΗΒ και στα λοιπά κράτη μέλη μεταξύ των τιμών των φαρμάκων για τα οποία έχει χορηγηθεί πρόσφατα άδεια;

Απάντηση του κ. Liikanen εξ ονόματος της Επιτροπής

(10 Οκτωβρίου 2000)

Η ευρωπαϊκή φαρμακευτική νομοθεσία βασίζεται στο διαχωρισμό του ενδιαφέροντος των δημοσίων αρχών για την ασφάλεια, την ποιότητα και την αποτελεσματικότητα ενός δεδομένου φαρμακευτικού προϊόντος αφ' ενός και των διευθετήσεων για τη διαπραγμάτευση των συνθηκών καθορισμού των τιμών και κάλυψης του κόστους στο πλαίσιο των συστημάτωνγείας αφ' ετέρου. Επομένως, ο διαχωρισμός αυτός εφαρμόζεται σε όλη την κοινότητα. Η διαπραγμάτευση των συνθηκών εμπορίας με τις φαρμακευτικές εταιρείες περιλαμβανομένων των διαπραγματεύσεων για τις τιμές στα κράτη μέλη όπου διεξάγονται αυτές είναι ζήτημα που αφορά τα κράτη μέλη. Αυτές οι διαπραγματεύσεις καθορισμού των τιμών και κάλυψης του κόστους πρέπει να λαμβάνουνπόψη τις αρχές της ενιαίας αγοράς, και πιο συγκεκριμένα να είναι σύμφωνες με τους όρους της οδηγίας 89/105/EEC του Συμβουλίου της 21ης Δεκεμβρίου 1988 σχετικά με τη διαφάνεια των μέτρων που ρυθμίζουν τον καθορισμό των τιμών των φαρμάκων για ανθρώπινη χρήση και την κάλυψη του κόστους των στα πλαίσια των εθνικών ασφαλιστικών συστημάτωνγείας(1) η οποία θεσπίζει διαδικαστικούς περιορισμούς, όπου περιλαμβάνονται οι απαιτήσεις διαφάνειας και αντικειμενικότητας των εφαρμοζομένων κριτηρίων, χρονικούς περιορισμούς για την απάντηση στην αίτηση μιας εταιρείας για καθορισμό τιμής ή κάλυψη του κόστους, καθώς και το δικαίωμα των εταιρειών για προσφυγή κατά μιας δεδομένης απόφασης σχετικής με καθορισμό τιμής ή κάλυψη του κόστους.

(1) ΕΕ L 40 της 11.2.1989.
ΓΡΑΠΤΗ ΕΡΩΤΗΣΗ E-2070/00

υποβολή: Roger Helmer (PPE-DE) προς την Επιτροπή

(27 Ιουνίου 2000)

Θέμα: Κλωστοϋφαντουργία και δαντελοποιία στην ΕΕ και στην Τουρκία

Προβαίνει η Ευρωπαϊκή Ένωση σε σημαντικές επενδύσεις στην τουρκική κλωστοϋφαντουργία και, αν ναι, μήπως γίνεται αυτό εις βάρος της κλωστοϋφαντουργίας σε άλλα κράτη μέλη; Προβλέπει η ΕΕ περαιτέρω αύξηση στα ποσά που διατίθενται από τον προϋπολογισμό για επενδύσεις στην τουρκική κλωστοϋφαντουργία;

Απάντηση του κ. Liikanen εξ ονόματος της Επιτροπής

(19 Σεπτεμβρίου 2000)

Καμία επένδυση στην τουρκική κλωστοϋφαντουργία δεν χρηματοδοτείται από τον κοινοτικό προϋπολογισμό.

Μια πρόταση κανονισμού του Συμβουλίου σχετικά με την εφαρμογή μέτρων που αποβλέπουν στην οικονομική και κοινωνική ανάπτυξη της Τουρκίας(1) αποτελεί επί του παρόντος αντικείμενο συζητήσεων μεταξύ του Συμβουλίου και του Κοινοβουλίου. Το Συμβούλιο εξέδωσε κοινή θέση στις 14 Ιουνίου 2000. Στο σχέδιο του κανονισμού προβλέπεται, μεταξύ άλλων, η συνδρομή για τον εκσυγχρονισμό της τουρκικής βιομηχανίας.

Για συγκεκριμένες δράσεις όσον αφορά την τουρκική κλωστοϋφαντουργία, το αξιότιμο μέλος παρακαλείται να ανατρέξει στην απάντηση που δόθηκε στη γραπτή ερώτηση E-1921/00 του κ. Clegg(2).

(1) ΕΕ C 408 της 29.12.1998.

(2) ΕΕ C 72 E της 6.3.2001, σελ. 149.
ΓΡΑΠΤΗ ΕΡΩΤΗΣΗ E-1849/00

υποβολή: Esko Seppnen (GUE/NGL) και Armando Cossutta (GUE/NGL) προς την Επιτροπή

(9 Ιουνίου 2000)

Θέμα: Προγράμματα ΙSΤ (εκτός έρευνας)

Το πρόγραμμα ΙSΤ εφαρμόζεται στην πράξη με συγχρηματοδοτούμενες δράσεις και άλλα μέτρα στήριξης, όπως τα δίκτυαποστήριξης, οι συντονισμένες δράσεις, τα συνοδευτικά μέτρα, τα διαρθρωτικά μέτρα, τα προγράμματα κατάρτισης κ.λ.π., όπως καθορίζονται στην σελίδα 10 του προγράμματος εργασίας ΙSΤ 2000.

1. Μπορεί η Επιτροπή να δώσει ένα κατάλογο όλων των μη-ερευνητικών προγραμμάτων ΙSΤ, που ήδηπάρχουν ή που βρίσκονταιπό διαπραγμάτευση, μετά από έγκριση των επιτροπών αιτιολόγησης, και που χρηματοδοτούνται (ή θα χρηματοδοτηθούν) ως συμπληρωματικές δράσεις στο πλαίσιο αυτό;

2. Μπορεί η Επιτροπή να παράσχει για κάθε παρόμοιο σχέδιο ή εγκριθείσα πρόταση:

- μία συνοπτική περιγραφή,

- ένα κατάλογο των αναμενόμενων αποτελεσμάτων

- ένα κατάλογο των συμμετεχόντων στο πρόγραμμα καθώς και των αντιστοίχων χρηματοδοτήσεων;

Απάντηση του κ. Liikanen εξ ονόματος της Επιτροπής

(14 Ιουλίου 2000)

Αποστέλλεται άμεσα στο Αξιότιμο Μέλος του Κοινοβουλίου και στη Γραμματεία του Κοινοβουλίου κατάλογος 70πογεγραμμένων έργων για τις τεχνολογίες της κοινωνίας των πληροφοριών (IST) που δεν αφορούν την έρευνα και την τεχνολογική ανάπτυξη.

Το δελτίο δεδομένων για έκαστο έργο διατίθεται στο διαδίκτυο στον δημόσιο εξυπηρετητή Cordis (Κοινοτική Υπηρεσία Ενημέρωσης για την Έρευνα και Ανάπτυξη) στη κάτωθι διεύθυνση του διαδίκτυου: http://www.cordis.lu.

Ειδικότερα το δελτίο δεδομένων με συνοπτική περιγραφή του εκάστοτε έργου και τα κύρια αναμενόμενα αποτελέσματα διατίθεται στην διεύθυνση: http://www.cordis.lu/ist/home.html ή http://www.cordis.lu/ist/projects.htm. Το δελτίο δεδομένων εκάστου έργου διατίθεται από την ως άνω ιστοδιεύθυνση εφόσον ζητηθεί με τον αριθμό που αντιστοιχεί στον κατάλογο των έργων.

Για λόγους εμπιστευτικότητας, οι λεπτομέρειες σχετικά με τιςπό διαπραγμάτεύση συμβάσεις θα διατεθούν στον ως άνω ιστοτόπο μετά τηνπογραφή τους.
ΓΡΑΠΤΗ ΕΡΩΤΗΣΗ E-1258/00

υποβολή: Erik Meijer (GUE/NGL) προς την Επιτροπή

(19 Απριλίου 2000)

Θέμα: Επηρεασμός ασθενών εκ μέρους του τομέα της φαρμακευτικής βιομηχανίας μέσω ανεπίτρεπτης διαφήμισης για φάρμακα που χορηγούνται με ιατρική συνταγή

1. Είναι ενήμερη η Επιτροπή για ειδήσεις στον ολλανδικό Τύπο (στην εφημερίδα Trouw της 31.3.2000) από τις οποίες προκύπτει, με βάση στοιχεία τα οποία προέρχονται από την Υπηρεσία Ελέγχου των διαφημίσεων, ότι ο τομέας της φαρμακευτικής βιομηχανίας στην Ολλανδία παραβιάζει ευρέως τους ευρωπαϊκούς κανόνες που αφορούν τα χορηγούμενα με ιατρική συνταγή φάρμακα;

2. Στις ειδήσεις αναφέρονται ευρύτατες παραβιάσεις, κυρίως των κανόνων για τα φάρμακα που προορίζονται άμεσα για τον καταναλωτή. Συμμερίζεται άραγε η Επιτροπή την άποψη τουπογράφοντος ότι αυτή η μορφή διαφήμισης πρέπει να καταργηθεί και να καταπολεμηθεί με κάθε τρόπο;

3. Στις ειδήσεις παρουσιάζεται ως συγκεκριμένο παράδειγμα το φάρμακο Xenical της φαρμακευτικής εταιρίας Roche. Είναι διατεθειμένη η Επιτροπή να προβεί σε έρευνα όσον αφορά τη διαφημιστική εκστρατεία της εταιρίας αυτής, η οποία απευθύνεται άμεσα στον καταναλωτή;

4. Είναι διατεθειμένη η Επιτροπή να προωθήσει την έμπρακτη εφαρμογή και την τήρηση των κανόνων της Ευρωπαϊκής Ένωσης με τους οποίους απαγορεύεται η διαφήμιση η οποία απευθύνεται άμεσα στον καταναλωτή και με τους οποίους προβλέπονται δυνατότητες λήψης μέτρων κατά των εταιριών αυτών;

Απάντηση του κ. Liikanen εξ ονόματος της Επιτροπής

(14 Ιουνίου 2000)

Η Επιτροπή δεν είχε απευθείας γνώση των πληροφοριών που δημοσιεύονται στον ολλανδικό τύπο.

Η οδηγία 92/28/ΕΟΚ(1) σχετικά με τη διαφήμιση, ορίζει, στο κεφάλαιο ΙΙ σχετικά με τη διαφήμιση στο ευρύ κοινό, ότι αυτή πρέπει να απαγορεύεται για τα φάρμακα τα οποία χορηγούνται μόνον κατόπιν ιατρικής συνταγής. Εναπόκειται στα κράτη μέλη να εξασφαλίσουν τον έλεγχο της διαφημιστικής αγοράς σύμφωνα με τις διατάξεις της εν λόγω οδηγίας. Αυτά είναι επίσης και ταπεύθυνα για τον καθορισμό των κυρώσεων που επιβάλλονται σε περίπτωση παράβασης.

Όσον αφορά την περίπτωση του φαρμάκου Xenical των Εργαστηρίων Roche, δεδομένου ότι πρόκειται για φάρμακο του οποίου η άδεια κυκλοφορίας εκδόθηκε μέσω της κεντρικής διαδικασίας, δηλαδή από την Επιτροπή, κατόπιν γνωμοδοτήσεως της συντονιστικής επιτροπής του Ευρωπαϊκού Οργανισμού για την Αξιολόγηση των Φαρμάκων, η Επιτροπή θα εξετάσει το προκύψαν ζήτημα με τον κάτοχο της αδείας κυκλοφορίας και με τις ολλανδικές αρχές που είναι επιφορτισμένες με τον έλεγχο της διαφήμισης στην οικεία εθνική επικράτεια. Ο κάτοχος της αδείας κυκλοφορίας είναιπεύθυνος για τη διαφήμιση των φαρμάκων για τα οποία απέσπασε άδεια κυκλοφορίας.

Σε περίπτωση που αποδειχθεί ότι δεν έχουν τηρηθεί οι διατάξεις της οδηγίας 92/28/ΕΟΚ, η Επιτροπή θα λάβει τα αναγκαία μέτρα.

(1) Οδηγία 92/28/ΕΟΚ του Συμβουλίου της 13ης Μαρτίου 1992, για τη διαφήμιση των φαρμάκων που προορίζονται για ανθρώπους, ΕΕ L 113 της 30.4.1992.
ΓΡΑΠΤΗ ΕΡΩΤΗΣΗ E-1044/00

υποβολή: Camilo Nogueira Romn (Verts/ALE) προς την Επιτροπή

(4 Απριλίου 2000)

Θέμα: Τσετσένοι πρόσφυγες

Τις τελευταίες ημέρες, οι εφημερίδες κάνουν λόγο για 277 100 τσετσένους πρόσφυγες, κυρίως στην Ιγγουσία αλλά και σε άλλες γειτονικές δημοκρατίες, όπως η Βόρεια Οσετία και το Νταγκεστάν, πέραν των 42 χιλιάδων ατόμων που βρίσκονται σε προσωρινούς καταυλισμούς, στην Ασινόβσκαγια και το Σερνοβόντσκ, στην ίδια την Τσετσενία, ανατολικά του Γκρόζνι. Ποια οικονομικά μέτρα και ποια συγκεκριμένη πολιτικήιοθετεί η Ευρωπαϊκή Ένωση για την επείγουσα και αποτελεσματική αντιμετώπιση της τραγικής αυτής κατάστασης;

Απάντηση του κ. Nielson εξ ονόματος της Επιτροπής

(12 Μαΐου 2000)

Από τα πρώτα στάδια της σημερινής κρίσης, η Επιτροπή, μέσω της Υπηρεσίας της Ανθρωπιστικής Βοήθειας (ECHO), παρείχε βοήθεια εκτάκτου ανάγκης στους πολίτες που είχαν εκτοπισθεί από τις εχθροπραξίες. Ενώ εφαρμόζει το πρόγραμμα σε συνεργασία με τον Ύπατο Αρμοστή των Ηνωμένων Εθνών για τους πρόσφυγες (UNHCR), την Διεθνή Επιτροπή Ερυθρού Σταυρού και αριθμό Μη Κυβερνητικών Οργανώσεων (ΜΚΟ), η Επιτροπή αντιμετώπισε σημαντικούς οργανωτικούς περιορισμούς (σοβαρά προβλήματα ασφάλειας για τα άτομα που εργάζονται για την παροχή βοήθειας, κλπ.). Εν πάση περιπτώσει, η Επιτροπή μπόρεσε να παρέχει βοήθεια σε πολλούς ανθρωπιστικούς τομείς (όπως τρόφιμα, καταυλισμούς, δημόσιαγεία, ύδωρ καιγιεινή, βασικά στοιχεία αρωγής).

Σήμερα, η συνολική χρηματοδοτική χορήγηση ανέρχεται σε 7,4 εκατ.. Μέχρι τώρα, το πρόγραμμα επικεντρωνόταν κυρίως στην Ιγγουσία, αλλά κάλυψε επίσης το Νταγκεστάν και τη Γεωργία. Προς το παρόν, η κυριότερη επιχειρησιακή προτεραιότητα είναι η συνέχιση των δράσεων στην ίδια την Τσετσενία, όπου είχαν ανασταλεί οι δραστηριότητες το Νοέμβριο 1999 λόγω προβλημάτων ασφαλείας. Η Επιτροπή, σε στενό συντονισμό με άλλα μέλη της διεθνούς κοινότητας, εξακολουθεί ναπερασπίζεται το ρόλο των ανρθωππιστικών φορέων σ'αυτήν την κατάσταση εκτάκτου ανάγκης, κατά τις διαπραγματεύσεις της με τις ρωσικές αρχές.
ΓΡΑΠΤΗ ΕΡΩΤΗΣΗ E-1171/00

υποβολή: Hiltrud Breyer (Verts/ALE) προς την Επιτροπή

(12 Απριλίου 2000)

Θέμα: Ενισχύσεις για ατομική ενέργεια και ανανεώσιμες μορφές ενέργειας

Παρακαλείται η Επιτροπή να απαντήσει στην ερώτηση που της τέθηκε (Ερώτηση Ε-2635/99(1)). Κυρίως παρακαλείται η Επιτροπή να αναφέρει τις επιχορηγήσεις κατά έτος από την ίδρυση της Κοινότητας.

Η αρχική ερώτηση είχε ως εξής:

1. Μπορεί να αναφέρει η Επιτροπή τις επιχορηγήσεις, και το ύψος αυτών, που έχουν δοθεί στην πυρηνική ενέργεια (συμπεριλαμβανομένης της ενέργειας τήξεως) αφενός και στις ανανεώσιμες πηγές ενέργειας (ηλιακή και αιολική) αφετέρου, στο πλαίσιο των σχετικών κεφαλαίων του κοινοτικού γενικού προϋπολογισμού από την ίδρυση της Κοινότητας;

2. Εάν όχι, για ποιο λόγο;

(1) ΕΕ C 225 E της 8.8.2000, σελ. 187.

Απάντηση της κας de Palacio εξ ονόματος της Επιτροπής

(15 Ιουνίου 2000)

Όπως διευκρίνισε ήδη στην απάντησή της στην γραπτή ερώτηση E-2635/99(1) του Αξιότιμου Μέλους του Κοινοβουλίου, η Επιτροπή είναι σε θέση να του παράσχει τα στοιχεία για την περίοδο 1990-1999. Όπως ζητήθηκε, τα στοιχεία κατανέμονται κατ'έτος και παρουσιάζονταιπό μορφήν πίνακα, ως ακολούθως:

>ΚΤΜ ΟΠΝΒΧΒ>

(1) ΕΕ C 225 E της 8.8.2000, σελ. 187.
ΓΡΑΠΤΗ ΕΡΩΤΗΣΗ E-1555/00

υποβολή: Hanja Maij-Weggen (PPE-DE) προς την Επιτροπή

(18 Μαΐου 2000)

Θέμα: Ανεξιθρησκία στην Μακεδονία

Μπορεί να επιβεβαιώσει η Επιτροπή ότι το Συνταγματικό Δικαστήριο στην Μακεδονία απαγόρευσε τη διεξαγωγή προσευχής στα σχολεία στη Μακεδονία;

Μπορεί να εξηγήσει η Επιτροπή ποιος λόγος οδήγησε στην έκδοση αυτής της απαγόρευσης;

Φρονεί η Επιτροπή ότι αυτή η απαγόρευση συμβιβάζεται προς την ευρωπαϊκή αρχή της ανεξιθρησκίας;

Ποιες δυνατότητες διαθέτει η Επιτροπή προκειμένου να τεθείπό συζήτηση η απαγόρευση αυτή στη Μακεδονία;

Απάντηση του κ. Patten εξ ονόματος της Επιτροπής

(19 Ιουνίου 2000)

Η Επιτροπή είναι σε θέση να επιβεβαιώσει ότι το Συνταγματικό Δικαστήριο της πρώην Γιουγκοσλαβικής Δημοκρατίας της Μακεδονίας ακύρωσε, με την απόφαση αριθ. U.br. 195/99 (η οποία δημοσιεύθηκε στην Επίσημη Εφημερίδα της πρώην Γιουγκοσλαβικής Δημοκρατίας της Μακεδονίας αριθ. 36/2000 της 12ης Μαΐου 2000), πράξη του Υπουργείου Παιδείας με την οποία καθιερωνόταν προσευχή με την ευκαιρία της έναρξης των μαθημάτων στα σχολεία της πρωτοβάθμιας και δευτεροβάθμιας εκπαίδευσης από το σχολικό έτος 1999/2000.

Η απόφαση του Συνταγματικού Δικαστηρίου βασιζόταν, ουσιαστικά, στο άρθρο 19 του Συντάγματος της πρώην Γιουγκοσλαβικής Δημοκρατίας της Μακεδονίας, το οποίο ορίζει ότι Η Μακεδονική Ορθόδοξη Εκκλησία και οι άλλες θρησκευτικές κοινότητες και ομάδες είναι χωρισμένες από το Κράτος και ίσες έναντι του νόμου. Αυτή η αρχή του διαχωρισμού μεταξύ των θρησκειών και του Κράτους ήταν ο κύριος λόγος στον οποίο οφείλεται η απόφαση του δικαστηρίου.

Η εν λόγω απόφαση είναι σύμφωνη με την ευρωπαϊκή αρχή της θρησκευτικής ελευθερίας (όπως θεσπίζεται, μεταξύ άλλων, στο άρθρο 9 της Ευρωπαϊκής Σύμβασης για την Προστασία των Δικαιωμάτων του Ανθρώπου και των Θεμελιωδών Ελευθεριών), η εφαρμογή της οποίας διασφαλίζεται στην πρώην Γιουγκοσλαβική Δημοκρατία της Μακεδονίας. Το άρθρο 9 του Συντάγματος της πρώην Γιουγκοσλαβικής Δημοκρατίας της Μακεδονίας ορίζει ότι Οι πολίτες της Δημοκρατίας της Μακεδονίας απολαύουν ίσων ελευθεριών και δικαιωμάτων, ανεξαρτήτως φύλου, φυλής, χρώματος, εθνοτικής και κοινωνικής προέλευσης, πολιτικών και θρησκευτικών πεποιθήσεων,

ιδιοκτησίας και κοινωνικής θέσης, το δε άρθρο 19 προβλέπει ότι Διασφαλίζεται η ελευθερία του θρησκεύματος. Διασφαλίζεται το δικαίωμα ελεύθερης και δημόσιας έκφρασης, ατομικά ή από κοινού με άλλους πολίτες [mldr]. Οι αποφάσεις του Συνταγματικού Δικαστηρίου είναι τελεσίδικες και άμεσα εκτελεστές.

Κατά συνέπεια, η Επιτροπή δεν κρίνει σκόπιμο να αρχίσει συζητήσεις με την Κυβέρνηση της πρώην Γιουγκοσλαβικής Δημοκρατίας της Μακεδονίας για μιαν απόφαση του Συνταγματικού Δικαστηρίου της χώρας.
ΓΡΑΠΤΗ ΕΡΩΤΗΣΗ E-2296/00

υποβολή: Concepci Ferrer (PPE-DE) προς την Επιτροπή

(11 Ιουλίου 2000)

Θέμα: Ενιαίο κοινοτικό δίπλωμα ευρεσιτεχνίας

Η επιστημονική έρευνα και ιδιαίτερα η τεχνολογική ανάπτυξη αποτελούν τους κινητήριους παράγοντες της οικονομικής ανάπτυξης και της ανταγωνιστικότητας των μικρομεσαίων επιχειρήσεων. Για το λόγο αυτό απαιτείται κατάλληλη προστασία της πνευματικής ιδιοκτησίας.

Το σημερινό ευρωπαϊκό σύστημα για διπλώματα ευρεσιτεχνίας δεν είναι μόνο πολυσύνθετο όσον αφορά τη διαχείρισή του εκ μέρους των διαφόρων κρατών μελών αλλά και πολυέξοδο. Επιπλέον τοψηλό κόστος των διπλωμάτων ευρεσιτεχνίας θεωρείται γενικά ως ένα από τα κύρια κωλύματα για την πλήρη χρησιμοποίησή του στην Ευρώπη. Υπό την έννοια αυτή πρέπει να επισημανθεί ότι ένα 45 % των διπλωμάτων ευρεσιτεχνίας που εκδίδονται στην Ευρώπη είναι προέλευσης ΗΠΑ και ότι το 15 % εκείνων που εκδίδονται στις Ηνωμένες Πολιτείες είναι ευρωπαϊκής προέλευσης. Τελικά η προστασία της πνευματικής ιδιοκτησίας είναι πολυσύνθετη, ακριβή και επιμερισμένη.

Μπορεί να εξηγήσει η Επιτροπή ποια μέτρα έχει προτείνει για να επιλυθεί το ζήτημα αυτό και ενδεχομένως, πώς και πότε σκέπτεται να τα εφαρμόσει;

Απάντηση του κου Bolkestein εξ ονόματος της Επιτροπής

(13 Σεπτεμβρίου 2000)

Το κοινοτικό δίπλωμα ευρεσιτεχνίας αποτελεί ζήτημα προτεραιότητας για την Επιτροπή. Μετά από τα συμπεράσματα που εξέδωσαν οι αρχηγοί κρατών και κυβερνήσεων στα ευρωπαϊκά συμβούλια της Λισαβόνας και της Φέιρα η Επιτροπή ενέκρινε την πρόταση κανονισμού για το κοινοτικό δίπλωμα ευρεσιτεχνίας(1) στις 5 Ιουλίου 2000. Η πρόταση κανονισμού αποβλέπει στη δημιουργία ενός κοινοτικού διπλώματος ευρεσιτεχνίας που να είναι προσιτό όσον αφορά το κόστος του και να παρέχει πλήρη ασφάλεια δικαίου στη βιομηχανία. Η πρόταση της Επιτροπής είναι από αυτές τις απόψεις αφενός φιλόδοξη και αφετέρου ισορροπημένη.

Το οριστικό χρονοδιάγραμμα για τη θέσπιση του κοινοτικού διπλώματος ευρεσιτεχνίας θα εξαρτηθεί από πολλούς παράγοντες και πρώτα απ'όλα από την επιτυχία της μεταρρύθμισης της συνθήκης ΕΚ σχετικά με τη δημιουργία μιας νέας κεντρικής κοινοτικής δικαστικής αρχής που θα εξετάζει τις διαφορές σχετικά με την εγκυρότητα και την προσβολή των κοινοτικών διπλωμάτων ευρεσιτεχνίας. Ένα ολοκληρωμένο δικαιοδοτικό σύστημα που παρέχει μέγιστη ασφάλεια δικαίου για τον ενιαίο κοινοτικό τίτλο είναι μια από τις βασικότερες προϋποθέσεις για την επιτυχία του κοινοτικού διπλώματος ευρεσιτεχνίας.

(1) COM(2000)412 τελικό.
ΓΡΑΠΤΗ ΕΡΩΤΗΣΗ E-2432/00

υποβολή: Marjo Matikainen-Kallstrm (PPE-DE) προς την Επιτροπή

(18 Ιουλίου 2000)

Θέμα: Επιστροφή της άδειας οδήγησης σε πρόσωπα που έχουν καταδικασθεί επανειλημμένως για οδήγηση σε κατάστασηπερβολικής μέθης

Η Ευρωπαϊκή Ένωση καταβάλλει προσπάθειες να εναρμονίσει σε 0,5 γραμ. ανά λίτρο αίματος το βαθμό αλκοολαιμίας που μπορεί να οδηγήσει σε καταδίκη για οδήγηση σε κατάστασηπερβολικής μέθης. Σκόπιμο θα ήταν, παράλληλα, να εξετασθείπό ποίους όρους θα πρέπει να επιστρέφεται η άδεια οδήγησης σε πρόσωπα που έχουν καταδικασθεί επανειλημμένως για οδήγηση σε κατάστασηπερβολικής μέθης (στη Φινλανδία, για παράδειγμα, ο σχετικός βαθμός είναι άνω του 1 γραμ. αλκοόλ ανά λίτρο αίματος). Πέραν της αφαίρεσης της άδειας οδήγησης, θα πρέπει να εξετασθεί η δυνατότητα να ζητείται από τουςποτροπιάζοντες ιατρικό πιστοποιητικό. Για την επιστροφή της άδειας οδήγησης, θα μπορούσε να απαιτείται ηποβολή του ενδιαφερομένου σε ιατρική εξέταση, προκειμένου να διαπιστωθεί ο βαθμός εξάρτησής του από το οινόπνευμα.

Ποια μέτρα προτίθεται να λάβει η Επιτροπή, ώστε να εναρμονισθεί στα κράτη μέλη η διαδικασία επιστροφής της άδειας οδήγησης σε πρόσωπα που έχουν καταδικασθεί για οδήγηση σε κατάστασηπερβολικής μέθης;

Απάντηση της κας de Palacio εξ ονόματος της Επιτροπής

(13 Σεπτεμβρίου 2000)

Η Επιτροπή επιδιώκει, με μια νέα σύσταση που θα εκδώσει, να ενθαρρύνει την καθιέρωση ενός εναρμονισμένου συστήματος για την περιεκτικότητα οινοπνεύματος στο αίμα, η οποία να βασίζεται σε μια γενική μέγιστη περιεκτικότητα όχι άνω 50 χιλιοστογραμμαρίων ανά χιλιοστόλιτρο (mg/ml) και σε μια μέγιστη χαμηλή περιεκτικότητα όχι άνω των 20 mg/ml για ειδικές κατηγορίες οδηγών. Στους οδηγούς που συλλαμβάνονται μεψηλότερα επίπεδα από αυτά θα επιβάλλεται ποινή, όπως και τώρα, σύμφωνα προς την εθνική νομοθεσία, η οποία μπορεί να έχει τη μορφή ποινικής καταδίκης ή διοικητικού προστίμου.

Επίσης η Επιτροπή δεν προτείνει νέα μέτρα για την αφαίρεση της άδειας οδήγησης μετά από καταδίκη για οδήγησηπό μέθη. Οι ποινές δεν εμπίπτουν στη δικαιοδοσία της ευρωπαϊκής νομοθεσίας. Ακόμη, η οδήγησηπό μέθη ορίζεται σε εθνικό και όχι σε ευρωπαϊκό επίπεδο. Το 1998 τα κράτη μέλη πράγματι συμφώνησαν για την αμοιβαία αναγνώριση της έκπτωσης από το δικαίωμα οδήγησης βάσει της σύμβασης για την έκπτωση από το δικαίωμα οδήγησης(1). Η σύμβαση όμως δεν έχει επικυρωθεί από τα κράτη μέλη.

(1) ΕΕ C 216 της 10.7.1998.